329/1949 Ú. l. I
Vyhláška ministra zahraničných vecí, ktorou sa vyhlasuje rozhodnutie Smiešanej komisie československo-maďarskej pre výmenu obyvateľstva číslo 62.

329.
VYHLÁŠKA
ministra zahraničných vecí
zo dňa 14. decembra 1948,
ktorou sa vyhlasuje rozhodnutie Smiešanej komisie československo-maďarskej pre výmenu obyvateľstva číslo 62.

Vyhlasujem rozhodnutie č. 62 Smiešanej komisie zriadenej podľa Dohody uzavretej medzi Československou republikou a Maďarskom o výmene obyvateľstva zo dňa 27. februára 1946, publikovanej pod č. 145/46 Sb.
Podotýkam, že rozhodnutia tejto Smiešanej komisie sú povinné obe smluvné strany podľa ustanovenia článku XI., ods. 3 Dohody vykonať.

Dr. V. Clementis v. r.


Československo-maďarská Smiešaná komisia pre výmenu obyvateľstva vyniesla na svojom rokovaní dňa 3. decembra 1948 v Bratislave toto
rozhodnutie číslo 62
o vzájomnom uznávaní rozhodnutí týkajúcich sa alimentačných záväzkov presídlencov.
I. Uznanie.
Všeobecné podmienky.
§ 1.
(1) Rozhodnutia súdov a poručenských úradov vynesené na území Československa alebo Maďarska (v ďalšom Smluvných Strán), ktoré zaväzujú osobu, presídlenú na územie druhej Smluvnej Strany podľa Československo-maďarskej Dohody o výmene obyvateľstva podpísanej v Budapešti dňa 27. februára 1946, v prospech nepresídlenej osoby na platenie alimentov, treba uznať aj na území druhej Smluvnej Strany, ak sa staly právoplatnými pred presídlením alebo síce po presídlení, ale vznikly v konaní, v ktorom predvolacie usnesenie začínajúce toto konanie bolo presídlenej osobe pred presídlením riadne doručené.
(2) Rozhodnutie je vykonateľné aj čo do príslušností a trov.
(3) Alimentami podľa tohto rozhodnutia sú vyživovacie dávky, ktoré prislúchajú manželom alebo bývalým manželom, predkovi alebo potomkovi, chovancovi, osvojenému dieťaťu, nemanželskému dieťaťu, nevlastnému dieťaťu alebo neveste, ďalej pôrodné a šestonedeľné trovy, ktoré prislúchajú podľa práva nemanželskej matke.
§ 2.
(1) Rozhodovanie o zvýšení, snížení alebo valorizovaní alimentačných dávok, prisúdených právoplatným rozhodnutím spomenutým v predošlom paragrafe, resp. o zániku takej alimentačnej povinnosti, prislúcha súdom alebo poručenským úradom Smluvnej Strany, na území ktorej spomenuté rozhodnutie vzniklo; rozhodnutie o zvýšení, snížení, valorizování alebo zániku povinnosti treba tiež uznať za území druhej Smluvnej Strany.
(2) Ustanovenia ods. 1 nedotýkajú sa súdnej príslušnosti pre konanie o zrušenie, obmedzenie alebo odklad exekúcie.
(3) Vrchnosť, ktorá koná vo veci zvýšenia alebo sníženia, aby zistila zmenu nastalú v majetkových pomeroch strán následkom presídlenia, informuje sa u Osídľovacieho úradu pre Slovensko (Bratislava), resp. Maďarského presídľovacieho vládneho komisariátu (Budapešť), alebo iného úradu. V otázke zmeny hodnoty peňazí vyžiada si vysvetlenie od príslušnej Národnej banky.
§ 3.
Pokonanie o alimentoch, pokiaľ má účinok právoplatného rozhodnutia súdu alebo poručenského úradu, posudzuje sa rovnako ako právoplatné rozhodnutie súdu resp. poručenského úradu, a treba naň obdobne použiť ustanovenia predošlých paragrafov.
§ 4.
Vykonateľná verejnonotárska listina, ktorou sa presídlená osoba zaviazala nepresídlenej osobe platiť alimenty, je vykonateľná na území druhej Smluvnej Strany, ak bola vystavená pred presídlením.
II. Odopretie uznania.
§ 5.
(1) Uznanie rozhodnutí, pokonaní alebo verejnonotárskych listín spomenutých v predošlých paragrafoch, treba odoprieť:
a) ak na území Smluvnej Strany rozhodujúcej o uznaní alebo vykonaní došlo k právoplatnému rozhodnutiu, pokonaniu, alebo k verejnonotárskej listine, ktoré sú v rozpore s rozhodnutím, pokonaním resp. verejnonotárskou listinou, vzniklými na území druhej Smluvnej Strany, ktorých uznanie a vykonanie sa žiada;
b) ak rozhodovanie o nároku patrilo do výhradnej právomoci tuzemského súdu.
(2) Uznanie rozhodnutí, ktoré sa staly právoplatnými už po presídlení, treba odoprieť aj v tom prípade, ak predvolacie usnesenie začínajúce konanie nebolo zaviazanej osobe riadne alebo v náležitom čase doručené, alebo ak porušením právneho pravidla jej ináč nebola daná možnosť, aby sa na konaní zúčastnila.
III. Exekúcia.
Exekučný návrh.
§ 6.
(1) Exekučný návrh podáva oprávnená strana na tuzemskom súde alebo poručenskom úrade, ktorý by bol príslušný povoliť exekúciu podľa tuzemského práva.
(2) V exekučnom návrhu treba označiť exekučný titul, sumu vymáhanej pohľadávky a jej príslušnosti, zaviazanú stranu a jej bydlisko, ďalej majetok, na ktorý žiada oprávnená strana povolenie exekúcie, taktiež všetky okolnosti potrebné na posúdenie toho, či sú tu podmienky povolenia exekúcie podľa tohto rozhodnutia.
(3) Exekučný návrh treba podať v piatich exemplároch. Ak exekúcia smeruje proti viacerým exekútom, alebo má byť vykonaná na viacerých miestach, alebo ak sa vedie na pohľadávku, treba návrh podať v toľkých exemplároch, aby sa každému exekútovi, poddlžníkovi a každému dožiadanému súdu resp. výkonnému orgánu dostalo po osobitnom exemplári. Ak je návrh podaný vadne, povinný je súd alebo poručenský úrad navrhovateľa poučiť, ako má vadu odstrániť.
(4) K návrhu treba pripojiť: úplné vyhotovenie rozhodnutia alebo pokonania; pri skrátene vyhotovenom rozhodnutí, z ktorého nevysvitá, či bolo vynesené o alimentoch: aj odpis žalobného spisu; pri verejnonotárskych listinách: ich hodnoverné vyhotovenie. Okrem toho treba pripojiť potvrdenie presídľovacieho orgánu (§ 2 ods. 3) príslušného podľa bydliska oprávnenej osoby, o tom, kedy sa zaviazaná strana presídlila na územie druhej Smluvnej Strany, a ak ide o vec, ktorá v čase presídlenia nebola právoplatne skončená, uhodnovernený odpis listiny, dokazujúcej, že usnesenie, ktorým sa začalo konanie, bolo doručené.
(5) K žiadosti a jej prílohám treba pripojiť preklad, vyhotovený presídľovacím orgánom, alebo súdnym tlmočníkom, pôsobiacim na území niektorej Smluvnej Strany, poprípade jej diplomatickým alebo konzulárnym zástupcom.
§ 7.
Návrh, vyhovujúci požiadavkám uvedeným v predošlom paragrafe, vráti súd navrhovateľovi, aby odstránil vadu; a ak vada nebola odstránená, alebo ak tu niet podmienok povolenia exekúcie podľa tohto rozhodnutia usnesením, odoprie odoslanie exekučného návrhu.
§ 8.
Oprávnená strana môže svoj návrh podať priamo na území druhej Smluvnej Strany na súde príslušnom povoliť exekúciu, K návrhu, pokiaľ nie je spísaný v úradnom jazyku Smluvnej Strany, kde sa žiada exekúcia, taktiež k jeho prílohám treba pripojiť preklady vyhovujúce § 6, ods. 5.
§ 9.
Súd, alebo poručenský úrad, ktorý exekučný návrh odosiela, vyriekne usnesením, že rozhodnutie alebo pokonanie je podľa tuzemského práva právoplatné a vykonateľné, resp. že verejnonotárska listina je v tuzemsku vykonateľná; ďalej určí trovy exekučného návrhu, doručí jeden exemplár usnesenia vymáhajúcej strane, jeden exemplár návrhu podrží pri svojich spisoch a ostatné exempláre aj s prílohami odošle súdu na území druhej Smluvnej Strany označenému v návrhu.
IV. Povolenie a výkon exekúcie.
§ 10.
(1) Ak súd druhej Smluvnej Strany, ktorému návrh došiel, nie je príslušný povoliť exekúciu, pošle ho príslušnému súdu a upovedomí o tom dožiadujúci súd. Súd, ktorý povolí exekúciu, upovedomí o tom vymáhajúcu stranu prostredníctvom dožiadajúceho súdu. Pred povolením exekúcie môže si vyžiadať od dožiadajúceho súdu potrebné vysvetlenie.
(2) Exekúciu treba vykonať z úradu, leda že exekvent žiada o jej výkon na prihlásenie.
§ 11.
O povolení exekúcie, príslušnosti súdu a o ďalšom konaní, ako aj o oprávnených prostriedkoch platia ináč ustanovenia tuzemského exekučného práva, a to v Československu právne pravidlá o exekúcii na základe cudzozemských exekučných titulov.
§ 12.
(1) Voči osobe zaviazanej na plnenie naturálnej vydržovacej povinnosti nemožno žiadať exekúciu podľa tohto rozhodnutia.
(2) Ak vydržovanie pozostáva z naturálneho plnenia, súd povoľujúci exekúciu, určí jeho peňažnú protihodnotu a povolí exekúciu, určí jeho peňažnú protihodnotu a povolí exekúciu po výšku tejto sumy a jej príslušností.
§ 13.
Exekúcia povolená a vykonávaná podľa tohto rozhodnutia nepodlieha kolkom a poplatkom, aj keby vymáhajúca strana nemala právo chudoby.
§ 14.
(1) Na žiadosť vymáhajúcej strany sú presídľovacie orgány povinné bezplatne a s urýchlením oznámiť prostredníctvom presídľovacieho orgánu všetky údaje o mieste, kam sa zaviazaná osoba presídlila, a o jej majetkových pomeroch, najmä údaje o pozemnoknižných a iných majetkových právach.
(2) Vrchnosti exekučného konania sú povinné dať stranám každé poučenie, aby im umožnily riadne navrhnutie a vykonanie exekúcie.
V. Ustanovenia na príklad presídlenia oboch strán.
§ 15.
(1) Ak sa obe strany presídlily, treba rozhodnutie súdu alebo poručenského úradu, ktorým boly alimenty s príslušnosťami ešte pred presídlením zaviazanej strany právoplatne určené, uznať na území druhej Smluvnej Strany.
(2) Ustanovenie ods. 1 platia aj o vykonateľných pokonaniach a verejnonotárskych listinách vzniklých pred presídlením.
(3) V týchto prípadoch smerodajné je pre povolenie a vykonanie exekúcie tuzemské právo miesta, kde sa obe strany presídlily, a to v Československu pravidlá o exekúcii podľa tuzemských exekučných titulov s tým, že povoliť exekúciu príslušný je exekučný súd. Vymáhajúca strana musí pri exekučnom návrhu predložit’ hodnoverné vyhotovenie rozhodnutia, oprávnené doložkou o právoplatnosti, a jeho preklad vyhovujúci ustanoveniam § 6, ods. 5.
§ 16.
(1) Rozhodovanie o zvýšení, snížení alebo valorizovaní právoplatne prisúdených alimentačných dávok, resp. o zániku alimentačnej povinnosti, prislúcha, ak sa obe strany presídlily, súdom alebo poručenským úradom Smluvnej Strany, na územie ktorej sa strany presťahovaly. V prípade sporu koná súd všeobecne príslušný pre zaviazanú stranu.
(2) V prípade konania začatého podľa ods. 1 obstará si konajúci súd, alebo poručenský úrad spisy základného sporu (základnej veci) prostredníctvom Ministerstva spravodlivosti svojho štátu.
§ 17.
(1) Ak sa obe strany presídlily a predtým je medzi nimi ešte v behu alimentačný spor (alimentačná vec) podľa tohto rozhodnutia, môže ktorákoľvek zainteresovaná strana — udávajúc zároveň príslušný tuzemský súd, resp. poručenský úrad — podať žiadosť na Ministerstvo spravodlivosti svojho nového bydliska, aby zariadilo ponechanie spisov. V tomto prípade Ministerstvo spravodlivosti zadováži spisy bezprostredne dožiadaním Ministerstva spravodlivosti druhej Smluvnej Strany.
(2) Po dôjdení spisov súd alebo poručenský úrad tieto preskúma, a ak vec patrí do jeho pôsobnosti a príslušnosti, pokračuje v konaní, v opačnom prípade pošle spisy súdu alebo poručenskému úradu, ktorý podľa tuzemských predpisov má pôsobnost’ a je príslušný na ďalšie konanie.
VI. Rôzne ustanovenia.
§ 18.
O transfere súm vybraných exekúciou povolenou podľa tohto rozhodnutia platia ustanovenia rozhodnutia číslo 54. V prípadoch uvedených v § 12 neplatí čl. IV. rozhodnutia číslo 54.
§ 19.
(1) Súdy a poručenské úrady Smluvných Strán stýkajú sa vo veciach upravených týmto rozhodnutím bezprostredne. K žiadostiam o doručenie a o inú právnu pomoc treba pripojiť preklad vyhovujúci § 6, ods. 5.
(2) Za výkon žiadostí o doručenie a právnu pomoc sa žiadne poplatky a trovy nepočítajú a nenahradzujú.
§ 20.
(1) Ak v konaní podľa tohto rozhodnutia vrchnosť potrebuje informáciu o práve platnom na území druhej Smluvnej Strany, žiada o jej zadováženie Ministerstvo spravodlivosti, pričom uvedie skutkový stav a presne označí právne otázky majúce význam pre jej konanie.
(2) Taktiež sa treba obrátiť na Ministerstvo spravodlivosti aj v tom prípade, ak súd pri aplikovaní tohto rozhodnutia potrebuje nejaké vysvetlenie. Ďalej, ak tu je prieťah, alebo iný dôvod pre sťažnosť.
§ 21.
Pokiaľ toto rozhodnutie neustanovuje ináč, platia právne pravidlá o vzájomnej právnej pomoci medzi Smluvnými Stranami.
§ 22.
Veci upravené týmto rozhodnutím treba vybaviť s urýchlením.
§ 23.
Na odstránenie pochybností, ktoré by sa vyskytly pri použití tohto rozhodnutia, na zaistenie jednotnosti jeho vykonávania, a na odstránenie prípadných ťažkostí pri jeho vykonávaní Smiešaná komisia podľa potreby postará sa o jeho vysvetlenie a doplnenie.
V Bratislave dňa 3. decembra 1948.
Za čs. složku:
Dr. Truska v. r.
Dr. Záturecký v. r.
L. S.
Za maď. složku:
Dr. Bólya v. r.
Dr. Zsolt v. r.